بە پا زانیاری مەدیاکا تورکیای، دما نیمەڕۆ هەینی ۋیەردەی، جە ناوچەو بایەزیدی، کە سەر بە پارێزگا ئاگری سەرنیشتو کوردستانیەن، جە میانو گەریلاکا هەپەگەی و  سەربازا ئەرتەشە داگیرکەرەکەو تورکیەنە جەنگی سەخت ڕووەش دێنە.
مەدیاکا تورکیای ئاماژەشا بە کوشێای ۲ سەربازا و برینداربییەی ۳ سەربازا تەری دان. سەرچەمە هەرێمییەکی جە بایەزیدۋە قۆمیای جەنگەکێشا پەشتڕاس کەردەنەۋە و ئاشکراشا کەردەن: ژمارێۋی فرێ ماشینێ فریاگوزاریێ لۋێنێ یاگێ جەنگەکەی و کوشیێ و بریندراێ ئەرتەشو تورکیاشا فاڕێنێ پەی نەوەشخانەکا ئاگری.
تا ئیستە هێزەکێ پارێزناى گەلی-(هەپەگە)،جە بارەو جەنگەکەی هیچ ۋەڵاکریێۋی فەرمیش نەبیەن.‌
